Volgens hom word virtuele klassieke musiekkonserte vir die res van 2020 beplan, aangesien Klassique nie vanjaar in die tradisionele formaat aangebied kan word nie. “Dit is nou ’n tyd om innoverend te dink en nuwe maniere te vind om uitvoerende kunste te laat leef. Ons is besig met verskeie projekte wat oor die volgende maand of twee die lig gaan sien. Dit is ’n uitdagende tyd vir almal, maar as ons saamstaan gaan ons deur hierdie moeilike tyd kom. Een van die dae hou ons weer fees, maar intussen hou ons die kole warm”, sluit hy af.